Bolehlav škvrnitý

Bolehlav škvrnitý (lat. Conium maculatum) je prudko jedovatá dvojročná krytosemenná rastlina, patriaca do čeľade mrkvovité (Apiaceae). Prirodzene sa vyskytuje v Európe a severnej Afrike, vyskytuje sa však aj mimo tohto územia v častiach Severnej a Južnej Ameriky a taktiež v častiach Austrálie a západnej Ázie,Nicotinic plant poisoning (po anglicky)Altlas of Living Australia - Conium maculatum L. (po anglicky)Flora of China - Conium maculatum (po anglicky) kam bola táto rastlina dovezená a udomácnila sa tam. V dvanástich štátoch USA sa táto rastlina považuje za invázny druh.poison hemlock, spotted hemlock (Archivované na WaybackMachine, po anglicky)

 Opis 
Bolehlav škvrnitý dorastá do výšky 1,5 až 2,5 m. Má zelenú dutú byľ, ktorá má zvyčajne na spodnej polovici červeno-fialovú škvrnu. Listy sú trojito perovito zložené, dlhé môžu byť až 50 cm a široké až 40 cmConium maculatum L. (po taliansky) a majú približne trojuholníkový tvar. Kvety sú malé a biele, a majú 5 lupeňov. Na žiadnej z častí rastliny sa nenachádzajú trichómy.

Vyskytuje sa na vlhkých miestachConium maculatum (po anglicky), ako napríklad pri potokoch, prameňoch a ostatných vodných plochách. Vyskytujú sa však aj na suchších miestach ako napríklad na okraji ciest, na okraji hospodárskych polí a rumoviskách.

 Toxicita 
náhľad|Chemická štruktúra jedného z enantiomérov koniínu, v bolehlave škrvnitom sa vyskytuje ako tzv. racemát (t.j. obidva enantioméry majú v tejto zmesi rovnaké zastúpenie)|vľavo
Bolehlav škvrnitý je jedovatý pre ľudí aj zvieratá. Najčastejšie sa však vyskytujú otravy zvierat, ktoré pri pasení sa zjedia voľne rastúce rastliny.

Obsahuje viacero piperidínových alkaloidov ako koniín, N-metylkoniín, konhydrín a pseudokonhydrínHemlock alkaloids from Socrates to poison aloes (po anglicky)Poison hemlock (Conium maculatum L.) (po anglicky)- Conium maculatum (po anglicky), pričom najviac zastúpený z nich je koniín.

Koniín je z hľadiska svojej štruktúry chemicky podobný nikotínu.Medscape - Hemlock Poisoning (po anglicky) Preto priamo pôsobí na Centrálnu nervovú sústavu inhibíciou nikotínových acetylcholínových receptorov, čo spôsobuje svalovú paralýzu, ktorá ovplyvňuje aj dýchacie svaly. Smrť nakoniec nastane udusením. Otrava sa podobá otrave kurare, t.j. paralýza postupuje od nôh smerom hore. Smrti sa dá predísť podávaním umelého dýchania až kým sa účinky jedu nevytratia (približne za 48 - 72 hodín po otrave).

Okrem účinkov na CNS má toxické účinky aj na obličky, pričom u pacientov, ktorí zomreli na otravu bolehlavom, bola zistená akútna tubulárna nekróza a rabdomyolýza. U istej časti pacientov bolo taktiež zistené akútne zlyhanie obličiek.Clinical Spectrum of Accidental Hemlock Poisoning: Neurotoxic Manifestations, Rhabdomyolysis and Acute Tubular Necrosis (po anglicky) Toxicita pre obličky spočíva v zovretí zvierača močového mechúra, čo vedie k nahromadeniu moču.Poison Hemlock (Conium maculatum L.) (po anglicky)

 Historický význam 
V starovekom Grécku sa bolehlav škvrnitý používal na popravy odsúdených väzňov. Najznámejšia je poprava Sokrata, ktorého v roku 399 p. n. l. odsúdili za bezbožnosť a marenie výchovy aténskej mládeže.

 Referencie 

 Iné projekty 	

Kategória:Jedovaté rastliny
Kategória:Zelerotvaré
Kategória:Flóra na Slovensku